
Republika Hrvatska
Općinski sud u Koprivnici
Koprivnica, Hrvatske državnosti 5a




Poslovni broj: Pp Ikp-eu-9/2026-2

U  I M E   R E P U B L I K E    H R V A T S K E

P R E S U D A

Općinski sud u Koprivnici, po sutkinji Ivi Kontak Savić, uz sudjelovanje Jadranke Topolovčan kao zapisničara, u postupku odlučivanja o zahtjevu države izdavateljice Republike Austrije, za priznanje i izvršenje novčane kazne u odnosu na osuđenika Vjekoslava Jurića iz Koprivnice, Jurja Bedenika 21, 4. svibnja 2026.

p r e s u d i o    j e

I.	Na temelju čl. 77. st. 1. i 3. Zakona o pravosudnoj suradnji u kaznenim stvarima s državama članicama Europske unije, u daljnjem tekstu ("Narodne novine" broj 91/2010, 81/2013, 124/2013, 26/2015, 102/2017, 68/2018, 70/2019, 141/2020, 18/2024; dalje: ZPSKS-EU), priznaje se pravomoćna strana odluka Republike Austrije, Bezirkshauptmannschaft Leibnitzbh Leibnitz, broj: BHLB/610250002741/2025 od 19. svibnja 2025. koja je postala pravomoćna 7. lipnja 2025., a kojom odlukom je 
Vjekoslav Jurić, OIB: 23180406264, Ulica Jurja Bedenika 21, 48000 Koprivnica, Hrvatska, proglašen krivim 
-što za predmetno vozilo (čija je tehnički dopuštena najveća ukupna masa vozila do 3,5 tone ili za koje se smatra da mu je tehnički dopuštena najveća ukupna masa do 3,5 tona) niste propisano platili cestarinu s vremenskim ograničenjem. Nije registrirana ni važeća vinjeta u obliku naljepnice ni digitalna vinjeta. 
- Vi ste kao odgovorni pravne osobe koja je korisnik vozila / prikolice propustili da u roku od dva tjedna od dostave poziva za davanje podataka o vozaču priopćite tko je (ime i točna adresa) niže navedeno vozilo u ispod navedenom vremenu na ispod navedenom mjestu vozio odn. parkirao
- vozilo:  reg. oznake KC788IJ (HR) 
- datum: 17. studenoga 2024. u 9:20 sati, 
     3. veljače 2025. u 00:00 sati 
- mjesto: Hengsberg, A9 Str.km 202,63, Abschnitt Hengsberg-Wildon, Fahrtrichtung: KN Voralpenkreuz, 
       BH Leibnitz, 8430, Leibnitz, Kadagasse 12
- čime je povrijeđen: Austrijski zakon o naplati cestarine na državnim cestama 2002 (BStMG): § 20 Abs. 1 Bundesstraßen-Mautgesetz 2002 - BStMG, BGBI. I Nr.  109/2002 zuletzt geändert durch BGBI. I Nr. 142/2023 i.V.m. § 10 Abs. 1 BStMG, BGBI. I Nr. 109/2002 zuletzt geändert durch BGBI. I Nr. 142/2023 i.V.m. § 11 Abs. 2 BStMG, BGBI. I Nr. 109/2002 zuletzt geändert durch BGBI. Nr. 142/2023, § 20 Abs. 1 BStMG, BGBl. I Nr. 109/2002 zuletzt geändert durch BGBI. I Nr. 142/2023
	Austrijski zakon o motornim vozilima (KFG): § 103 Abs. 2 Kraftfahrgesetz 1967 - KFG 1967, BGBI. Nr. 267/1967 zuletzt geändert durch BGBI. I Nr. 90/2023, § 134 Abs. 1 Z 1 KFG 1967, BGBI. Nr. 267/1967 zuletzt geändert durch BGBI. I Nr. 116/2024
te mu je izrečena novčana kazna u iznosu od 450,00 eura (četiristo pedeset eura) pa  se određuje da će se u tom dijelu presuda izvršiti u državi izvršenja Republici Hrvatskoj.

II. 	Na temelju članka 82. st. 1. ZPSKS-EU u vezi čl. 152. Prekršajnog zakona osuđenik Vjekoslav Jurić, OIB: 23180406264, Ulica Jurja Bedenika 21, 48000 Koprivnica, Hrvatska, dužan je platiti novčanu kaznu iz točke I. izreke ove presude u iznosu od 450,00 eura (četiristo pedeset eura) u korist proračuna Republike Hrvatske u roku od 30 (trideset) dana po pravomoćnosti ove presude, u protivnom će se naplata ukupnog iznosa novčane kazne izvršiti prisilnim putem. 


Obrazloženje

1.	Zahtjev Republike Austrije, Bezirkshauptmannschaft Leibnitzbh Leibnitz dostavljen je, putem Ministarstva pravosuđa, uprave i digitalne transformacije Republike Hrvatske ovom sudu 29. travnja 2026. na priznanje  i izvršenje odluke o novčanoj kazni broj: BHLB/610250002741/2025 od 19. svibnja 2025., koja je postala pravomoćna 7. lipnja 2025., što je utvrđeno uvidom u podatke iz Potvrde iz čl. 4. Okvirne odluke Vijeća 2005/214/PUP o primjeni načela međusobnog priznavanja novčane kazne.

2.	S obzirom na to da se mjesto prebivališta osobe na koju se odnosi priznanje izvršenja predmetne odluke nalazi na području Općinskog suda u Koprivnici, to je u smislu čl. 78. ZPSKS-EU-a ovaj sud nadležan za priznanje predmetne odluke.

3.	Ovaj sud je utvrdio da nema zapreka za priznanje i izvršenje predmetne odluke propisanih u čl. 80. ZPSKS-EU jer iz zaprimljenih podataka je vidljivo da je inozemna odluka pravomoćna i da postoje svi propisani uvjeti za njeno priznanje i izvršenje u skladu s odredbama ZPSKS-EU. 

4.	Člankom 80. ZPSKS-EU i čl. 7. Okvirne odluke vijeća 2005/214/PUP određeni su slučajevi kada država izvršiteljica mora, odnosno kada može odbiti zahtjev za priznanje i izvršenje strane sudske odluke, no ovaj sud nije utvrdio da bi postojali razlozi za odbijanje priznanja i izvršenja predmetne odluke pa je u skladu s načelima uzajamnog priznavanja između država članica Europske unije na temelju pravosudne suradnje i na načelu učinkovite suradnje uz obvezu postupanja da bi se postigla svrha pravosudne suradnje, a u skladu s temeljnim načelima pravnog poretka Republike Hrvatske priznata odluka države izdavanja Republike Austrije će se sukladno citiranim propisima izvršiti u Republici Hrvatskoj kao državi izvršenja.

5.	Prema čl. 2. st. 15. i 16. ZPSKS-EU, s obzirom na to da se radi o odluci o novčanoj kazni druge države članice EU koja je pravomoćna, osuđeniku Vjekoslavu Juriću je ovom presudom naloženo plaćanje novčane kazne.

6.	Republika Austrija nije dopustila zamjenu novčane kazne kaznom zatvora koja postoji prema nacionalnom pravu RH. 

7.	Slijedom svega izloženog, a na temelju čl. 77. st. 1. i st. 3. ZPSKS-EU odlučeno je kao u izreci odluke.

Koprivnica, 4. svibnja 2026.


           Zapisničar:							         Sutkinja:
Jadranka Topolovčan, v.r.					 	Iva Kontak Savić, v.r.



Uputa o pravnom lijeku:
Protiv ove presude može se putem ovog suda u roku od 8 (osam) dana po primitku ove presude izjaviti žalba Visokom prekršajnom sudu. Žalba se podnosi u 2 (dva) istovjetna primjerka pisano.


Dostaviti:
1. Vjekoslav Jurić – Koprivnica, Jurja Bedenika 21
2. Ministarstvu pravosuđa, uprave i digitalne transformacije, Upravi za europske poslove, međunarodnu i pravosudnu suradnju i sprječavanje korupcije – po pravomoćnosti (putem Ministarstva i Republici Austriji),
3. Spis

Za točnost otpravka - ovlašteni službenik
Jadranka Topolovčan

